text: Икономично решение на сложни ергономични проблеми от Каммартон България от КАММАРТОН
  21.05.2013 | Продуктови оферти
  VacuMove - TAWI вакуумна повдигаща система е оригинален шведски продукт, патентован и използван в цял свят. Ръчното устройство за повдигане чрез вакуум, с което може да се обработват почти всякакъв тип товари във всички възможни условия на труд в индустрията, складове, терминали за дистрибуция, е разположено на конфигурация от неръждаема стомана, подходяща за стерилни и корозионни среди.
  Системата, състояща се от вакуум помпа с възможност за контролиране от дистанционно управление, филтър, въздушна тръба, съединение за завъртане на 360°, повдигаща тръба и вакуумен захват, е лесна за инсталиране и настройване.
  Ъгловият адаптор с удължена ръкохватка се използва, за да завърти вакуумния захват на 90° и да повдига и премества от вертикална в хоризонтална позиция, както и обратно. Различните модели вакуумни захвати могат да бъдат, както регулируеми, така и фиксирани, като позволяват работа с един или повече товари едновременно, с разнообразни форми, дори и обли, с различна повърхност, крехкост, тегло и размери.
  VacuMove е доказана система, отговаряща на най-високите стандарти за функционалност и безопасност - CE и ISO сертифицирана.